
аб унясенні змяненняў у Пагадненне аб адзіных прынцыпах і правілах абарачэння медыцынскіх вырабаў (вырабаў медыцынскага прызначэння і медыцынскай тэхнікі) у рамках Еўразійскага эканамічнага саюза ад 23 снежня 2014 года
Дзяржавы – члены Еўразійскага эканамічнага саюза, якія далей называюцца дзяржавамі-членамі,
грунтуючыся на Дагаворы аб Еўразійскім эканамічным саюзе ад 29 мая 2014 года,
пагадзіліся з наступным:
Артыкул 1
Унесці ў пункт 11 артыкула 4 Пагаднення аб адзіных прынцыпах і правілах абарачэння медыцынскіх вырабаў (вырабаў медыцынскага прызначэння і медыцынскай тэхнікі) у рамках Еўразійскага эканамічнага саюза ад 23 снежня 2014 года наступныя змяненні:
у падпункце «б» словы «на тэрыторыі дзяржавы-члена» выключыць;
дапоўніць падпунктамі «з» – «к» наступнага зместу:
«з) увезеныя на мытную тэрыторыю Саюза для аказання медыцынскай дапамогі па жыццёвых паказаннях канкрэтнага пацыента на падставе дазволу, выдадзенага ўпаўнаважаным органам, у парадку, прадугледжаным заканадаўствам адпаведнай дзяржавы-члена;
і) вырабленыя на тэрыторыі дзяржавы-члена для вывазу з мытнай тэрыторыі Саюза і не прызначаныя для рэалізацыі на тэрыторыях дзяржаў-членаў;
к) якія ўяўляюць сабой сукупнасць медыцынскіх вырабаў і лекавых прэпаратаў (укладкі, наборы, камплекты і аптэчкі), аб’яднаных агульнай упакоўкай (пры ўмове захавання іх спажывецкіх упаковак) і зарэгістраваных на тэрыторыі дзяржавы-члена, укамплектаваных у адпаведнасці з заканадаўствам гэтай дзяржавы-члена і прызначаных выключна для абарачэння на яе тэрыторыі.».
Артыкул 2
Гэты Пратакол часова прымяняецца па сканчэнні 10 каляндарных дзён з даты падпісання. Для дзяржавы-члена, заканадаўства якой не прадугледжвае магчымасць часовага прымянення міжнародных дагавораў, гэты Пратакол прымяняецца з даты выканання такой дзяржавай-членам унутрыдзяржаўных працэдур, неабходных для ўступлення гэтага Пратакола ў сілу.
Гэты Пратакол уступае ў сілу з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для ўступлення гэтага Пратакола ў сілу.
Аформлена ў горадзе Маскве 9 лютага 2026 года ў адным арыгінальным экзэмпляры на рускай мове.
Арыгінальны экзэмпляр гэтага Пратакола захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пратакола, накіруе кожнай дзяржаве-члену яго засведчаную копію.

